Emmanuel Macron a fost atacat cu roşii la prima ieşire după câştigarea celui de-al doilea mandat.
Emmanuel Macron a fost atacat cu roşii la prima ieşire după câştigarea celui de-al doilea mandat. Președintele francez a fost miercuri în cartierul muncitoresc din Cergy, în Val-d’Oise. Macron a devenit, astfel, primul preşedinte francez în exerciţiu din ultimii 20 de ani care este reales.
Preşedintele Franţei, Emmanuel Macron, a fost atacat cu roşii, miercuri, la prima ieşire publică după câştigarea celui de-al doilea mandat, în cartierul muncitoresc din Cergy, în Val-d’Oise. Macron a spus că nu va uita ce a promis în campanie.Macron făcea o baie de mulţime când, din partea sa stângă cineva a aruncat cu roşii. Imediat forţele de ordine au făcut scut în jurul preşedintelui Franţei şi au aprins o umbrelă pentru ca Macron să nu fie imortalizat murdar, potrivit imaginilor postate de BFMTV pe pagina de Twitter.Înainte de atacul cu roşii, Macron a spus că îşi va respecta promisiunile din campania electorală."Nu uit, angajamentele pe care mi le-am asumat. Nu au fost simple angajamente de campanie", a declarat preşedintele Emmanuel Macron, potrivit Le Figaro.Emmanuel Macron a fost miercuri în cartierul muncitoresc din Cergy, în Val-d’Oise.Rezultatele finale ale alegerilor din Franţa arată că Macron a obţinut 18,8 milioane de voturi (58,54% ), iar Le Pen a obţinut 13,3 milioane de voturi (41,46%). 28,01% dintre francezi nu au votat, aceasta fiind cea mai mare rată de absenteism din 1969 până în prezent. Macron a devenit, astfel, primul preşedinte francez în exerciţiu din ultimii 20 de ani care este reales.